Syin ɣer da tban-d tseknawalt tussnant. Ɣas akken leqdic-is yebda mbeɛd timunnent, tettnerni kra kra. Imi tesɛa ilugan n tussna n tura; tessefham-d ugar, ama d anamek n wawal, tawsit n wawal, anda yettwaseqdac, atg. Nezmer ad neḥseb asegzawal n DALLET akked DEHLEURE, d imezwura i yesɛan azal ussnan. Aya ilmend n kra n yisefran, gra-asen: tira tamsislit, imagraden uggten, ddsen akken iwata, isegzawalen-a sɛan tizwar tisnilsanin d tesnilesmettiyin, tawwurt n wawal tesseɛɛu isallen n tjerrumt, atg.